Բայց միայն հարցադրումները չեն, որ Հր. Մաթևոսյանի արձակը դարձնում են արդիական: Այդ արձակը ժամանակակից է նաև գեղարվեստական արտահայտչությամբ: Մեկը մյուսով պայմանավորված երևույթ: Արձակի նման ոճ չէր կարող լինել ոչ հիսուն, ոչ քսան տարի առաջ, չէր կարող նախորդել Ստ. Զորյանին և Ա. Բակունցին: Դա արտահայտված վերլուծական արձակ է իր գրավիչ և ոչ միայն գրավիչ կողմերով, մանավանդ` անպատրաստ ընթերցողի համար: